22/04/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación, mediante comparecencia, de dilixencia de ampliación de embargo de bens inmobles a Grupo Casteleiro, S. L.

EDICTO DE CITACIÓN PARA A NOTIFICACIÓN DE AMPLIACIÓN DE EMBARGO DE BENS INMOBLES D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación ás persoas interesadas que se relacionan ou aos seus representantes, de acordo co que dispón o artigo 112.1 da Lei 58/2003, xeral tributaria, por medio do presente escrito e de conformidade co que establece a devandita norma, cítaselles para seren notificados/as, mediante comparecencia, durante o prazo e no lugar que logo se especificará, da seguinte dilixencia de ampliación de embargo de bens inmobles, ditada no curso dos expedientes administrativos que lles afectan, que foron incoados por esta Recadación: Unha vez ditada providencia de embargo (1), conforme o que dispón o art.75.3 do Regulamento xeral de recadación, foron acumulados novos débitos (2) no expediente administrativo de prema que se segue neste Servizo de Recadación contra a persoa debedora referenciada. Co fin de asegurar o crédito con que conta este Concello, procede expedirlle un mandamento ao rexistrador da propiedade para que practique unha anotación preventiva de ampliación de embargo polos novos débitos acumulados, sobre a/s leira/s xa anotada/s anteriormente (3); todo iso sen prexuízo da indicada anotación xa practicada. Notifíqueselle esta dilixencia ao obrigado ao pago e, no seu caso, ao terceiro titular, posuidor ou depositario dos bens se non se realizaron con eles as actuacións, así como ao cónxuxe do obrigado ao pago cando os bens embargados sexan gananciais ou se trate da vivenda habitual, aos condonos ou cotitulares e aos titulares de cargas posteriores á anotación de embargo e anteriores á nota marxinal de expedición da certificación de cargas. Requíraselles aos titulares dos bens ou dereitos a entrega dos títulos de propiedade. A Coruña, 27 de marzo de 2013. O xefe do Departamento de Recadación Contra o acto que se transcribe, non definitivo en vía administrativa, poderá interporse unha reclamación económico-administrativa ante o Tribunal Económico Administrativo Municipal (TEAM), no prazo dun mes, a partir do día seguinte á recepción da presente notificación. Previamente e con carácter potestativo, poderá interpoñerse un recurso de reposición ante o tesoureiro, no prazo dun mes, que contará desde a data citada (arts.108 e 137 da Lei 7/1985, reguladora das bases do réxime local, 235 da Lei xeral tributaria e 14 do texto refundido da lei reguladora das facendas locais). O procedemento de prema, aínda que se interpoña recurso, soamente se suspenderá nos termos e nas condicións sinalados no art.165 da Lei 58/2003, xeral tributaria (anter. art.101 do Regulamento xeral de recadación, R. D. 1684/1990). Liquidación de xuros de mora: con posterioridade á cancelación da débeda (principal, recarga de prema e custas do procedemento) a Administración municipal virará a correspondente liquidación de xuros de mora de acordo coa lexislación vixente. Prazo da comparecencia: A comparecencia para recibir a notificación aludida deberá producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o devandito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas do Servizo de Recadación, sitas na rúa Franxa, 20-baixo; horario: das 8.00 ás 14.00 horas.